Държавен вестник, бр. 12, 2013 г., стр. 132

СТР.  132	
Д Ъ Р Ж А В Е Н  В Е С Т Н И К 	
БРОЙ  12
3. НЕОБХОДИМИ СПЕЦИАЛИСТИ ЗА ИЗПЪЛНЕНИЕ НА КЛИНИЧНАТА ПЪТЕКА.
Необходими специалисти за за лечение на пациенти на възраст до 28-ия ден от раждането (съгласно 
медицински стандарт по “Неонатология”):
- трима лекари със специалност по неонатология, един от които с квалификация за извършване на 
ехография; 
- лекар със специалност по образна диагностика;
-	лекар със специалност по клинична лаборатория.
ІІ. ИНДИКАЦИИ ЗА ЛЕЧЕНИЕ
1. ИНДИКАЦИИ ЗА ПРИЕМ ПО ПРОЦЕДУРА ЗА ИНТЕНЗИВНО ЛЕЧЕНИЕ.
След приключване на лечението по клинични пътеки №№ 275, 276, 277 и 278 (изпълнени основни 
диагностични и терапевтични процедури и спазен минимален болничен престой) и при наличие на показания 
за продължаване на интензивното лечение по отношение на пациента могат да бъдат проведени процедури 
за интензивно лечение при спазване на следните критерии:
Приемът на пациент в интензивно отделение/клиника по посочената процедура за интензивно лечение 
се основава на наличието на едно или повече от посочените състояния: 
1) новородени деца с необходимост от изкуствена вентилация след приложение на сърфактант 
(интермитентна вентилация с позитивно налягане, интермитентна мандаторна вентилация, СРАР) и през 
първите 24 часа след прекратяване на изкуствената вентилация; 
2) новородени деца с необходимост от изкуствена вентилация (интермитентна вентилация с позитивно 
налягане, интермитентна мандаторна вентилация, СРАР) без необходимост от предхождащо сърфактант 
лечение и през първите 24 часа след прекратяване на изкуствената вентилация; 
3) новородени деца след проведена оперативна интервенция, когато отговарят на изискванията на т. 1 
или т. 2 (посочени по-горе). 
2. ДИАГНОСТИЧНО - ЛЕЧЕБЕН АЛГОРИТЪМ. 
ДИАГНОСТИЧНО – ЛЕЧЕБНИЯТ АЛГОРИТЪМ В ПОСОЧЕНИТЕ ВАРИАЦИИ И ВЪЗМОЖНОСТИ 
Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, 
КОИТО СЕ ЗАПЛАЩАТ ПО ТАЗИ КЛИНИЧНА ПЪТЕКА.
Извършените диагностични и терапевтични процедури се отразяват в интензивен/реанимационен 
лист, задължителен за всяко дете по процедурата за интензивно лечение. Мониториране на жизненоважните 
показатели (пулсоксиметрия и артериално налягане) се провежда непрекъснато по време на механичната 
вентилация, и в първите 24 часа след прекратяването й. 
ПРИ ЛЕЧЕНИЕ ПО ПРОЦЕДУРАТА ЗА ИНТЕНЗИВНО ЛЕЧЕНИЕ, ЛЕЧЕБНОТО ЗАВЕДЕНИЕ 
Е ДЛЪЖНО ДА ОСИГУРЯВА СПАЗВАНЕТО ПРАВАТА НА ПАЦИЕНТА, УСТАНОВЕНИ В ЗАКОНА ЗА 
ЗДРАВЕТО. 
ПРАВАТА НА ПАЦИЕНТА СЕ УПРАЖНЯВАТ ПРИ СПАЗВАНЕ НА ПРАВИЛНИКА ЗА 
УСТРОЙСТВОТО, ДЕЙНОСТТА И ВЪТРЕШНИЯ РЕД НА ЛЕЧЕБНОТО ЗАВЕДЕНИЕ.
3. КРИТЕРИИ ЗА ЗАВЪРШЕНА ИНТЕНЗИВНА ПРОЦЕДУРА.
Медицински критерии за завършена процедура за интензивно лечение:
- клинично овладяване на симптоматиката;
- стабилизиране на хемодинамиката: сърдечна честота и артериално налягане, в рамките на 
референтните стойности за гестационната и постнаталната възраст;
- нормализиране на показателите от пулсоксиметрията и киселинно-алкалното състояние в референтни 
стойности според гестационната и постнаталната възраст.
Забележка: Процедурата за интензивно лечение се отчита с документ „Медицинско направление 
за извършване на клинична процедура/процедура за интензивно лечение“ (бл. № 8 на МЗ-НЗОК), като в 
същия се отразява № на последната ИЗ на пациента по предходната КП, по която е лекуван. 
До получаване на собствено ЕГН новороденото дете се отчита само с № на ИЗ на новороденото.
ІІІ. ДОКУМЕНТИРАНЕ НА ДЕЙНОСТИТЕ ПО ПРОЦЕДУРА ЗА ИНТЕНЗИВНО ЛЕЧЕНИЕ.
1. ХОСПИТАЛИЗАЦИЯТА НА ПАЦИЕНТА се документира в “История на заболяването” на пациента (ИЗ) 
(по предходната клинична пътека, по която е лекуван пациента) и в „Медицинско направление за провеждане 
на клинична процедура/ процедура за интензивно лечение ” - бл.МЗ-НЗОК № 8.
2. ДОКУМЕНТИРАНЕ НА ДИАГНОСТИЧНО - ЛЕЧЕБНИЯ АЛГОРИТЪМ – в “История на заболяването” 
и интензивен/реанимационен лист, който става неразделна част от ИЗ по предходната клинична пътека, по 
която е лекуван пациента.
3. ДЕКЛАРАЦИЯ ЗА ИНФОРМИРАНО СЪГЛАСИЕ (Документ №.........................) – подписва от родителя/
настойника и е неразделна част от “История на заболяването”.
ИНТЕНЗИВЕН/РЕАНИМАЦИОНЕН ЛИСТ И ДЕКЛАРАЦИЯТА ЗА ИНФОРМИРАНО СЪГЛАСИЕ 
СЕ ПРИКРЕПЯТ КЪМ ЛИСТ “ИСТОРИЯ НА ЗАБОЛЯВАНЕТО” на предходната клинична пътека, по 
която е лекуван пациента.